સામગ્રી: અમદાવાદ, સુરત જેવાં મહાનગરોની હદ વટાવી હવે કોરોના વાઇરસ ગુજરાતનાં નાનાં શહેરો અને ગ્રામીણ વિસ્તારો સુધી પણ પહોંચવા લાગ્યો છે. 

રાજ્યમાં સતત વધી રહેલા કોરોનાના કેસોને જોતાં કેટલાંક શહેરો અને વિસ્તારોમાં સામાન્ય જનતા દ્વારા સ્વયંભૂ લૉકડાઉન પાળવામાં આવી રહ્યું છે.

સાથે જ રાજ્યનાં ઘણાં શહેરો અને ગામોમાં સ્થાનિક અધિકારીઓ, આગેવાનો અને વેપારીમંડળોની સમજાવટને પગલે પણ સજ્જડ બંધ પાળવામાં આવી રહ્યા છે.

તાજેતરમાં જ મહેસાણા જિલ્લાની બહુચરાજી વિધાનસભા બેઠક પરથી ધારાસભ્ય ભરતજી ઠાકોરે પણ મુખ્ય મંત્રી વિજય રૂપાણીને પત્ર લખી સમગ મહેસાણા જિલ્લામાં કોરોનાની વણસતી પરિસ્થિતિને કાબૂમાં લેવા માટે 15 દિવસીય લૉકડાઉન જાહેર કરવાની ભલામણ કરી હતી.

કોરોના સામેની લડતમાં હવે જ્યારે લોકો રાજ્યમાં અનેક સ્થળોએ બંધ પાળી રહ્યા છે. ઘણી જગ્યાએથી જનતા અને તેમના પ્રતિનિધિઓ દ્વારા લૉકડાઉન બહાલ કરવાની માગણી કરાઈ રહી છે.

એ સ્થિતિમાં પ્રશ્ન એ થાય છે કે શું રાજ્યમાં વધતા જતા કોરોનાના પ્રસારને રોકવા માટે ગુજરાત સરકાર ફરી એક વાર લૉકડાઉન લાદશે? કે પછી જનતાની સમજાવટ થકી આગળ પણ આવી જ સ્વયંશિસ્તથી લૉકડાઉન પાળવાની નીતિને આગળ વધારશે?

આ મુદ્દે વધુ સ્પષ્ટતા મેળવવા માટે બીબીસી ગુજરાતીએ વેપારીઓ, તબીબો, નિષ્ણાતો અને અધિકારીઓ સાથે વાતચીત કરી.

સ્વૈચ્છિક લૉકડાઉન

લૉકડાઉનમાં ગુજરાતના ખેડૂતોની સ્થિતિ કેવી થઈ?

કોરોનાની મહામારીથી બચવા માટે લદાયેલા દેશવ્યાપી લૉકડાઉન બાદ સમગ્ર દેશમાં અનલૉકની પ્રક્રિયા શરૂ થઈ.

મીડિયા અહેવાલો અનુસાર ગુજરાત સહિત સમગ્ર ભારતમાં અનલૉકની પ્રક્રિયા બાદથી કોરોના કેસોમાં ઝડપથી વધારો થવા લાગ્યો. 

હવે જ્યારે સરકાર દ્વારા લદાયેલું લૉકડાઉન હળવું બનાવી દેવાયું છે, રોજગાર-ધંધા ફરી પાટે આવવાં લાગ્યા છે ત્યારે રાજ્યના અનેક વિસ્તારોમાં કોરોનાના સંક્રમણને રોકવાના હેતુથી સામાન્ય જનતા દ્વારા 'સ્વયંભૂ લૉકડાઉન' પળાઈ રહ્યું હોવાના સમાચારો સામે આવી રહ્યા છે.

જુદા-જુદા મીડિયા અહેવાલો પ્રમાણે, રાજકોટ, ભાવનગર, જામનગર, સુરેન્દ્રનગર, પાટણ, દાહોદ , ઊંઝા, અરવલ્લી અને બનાસકાંઠામાં પણ વેપારી ઍસોસિયેશનો, જુદાં-જુદાં વેપારીમંડળો, અધિકારીઓ અને પાલિકાની સૂચના પ્રમાણે સ્વૈચ્છિક લૉકડાઉન પાળવાનો નિર્ણય લેવાયો છે. 

આ સિવાય હાલ તબક્કે સુરતમાં કોરોનાનું સંક્રમણ સતત વધતું જઈ રહ્યું છે. જેને પગલે સ્થાનિક તંત્ર, નેતાઓ અને આગેવાનો દ્વારા વેપારીઓ અને સામાન્ય લોકોને સ્વયંશિસ્ત...\nઅગાઉની સામગ્રીનો સારાંશ નીચે મુજબ કરી શકાય છે:
પાછલા સાત દિવસથી ગુજરાતમાં પ્રતિદિન 900 કરતાં વધુ કોરોનાના દર્દીઓ નોંધાઈ રહ્યા છે. હવે ગુજરાતના મોટા ભાગના જિલ્લાઓમાં કોરોનાનો પગપેસારો જોવા મળી રહ્યો છે.